Michael Warren Young

Michael Warren Young (* 28. März 1949 in Miami, Florida) is en US-amerikaansch Chronobioloog un Perfesser an de Rockefeller University in New York City. 2017 wurr hüm gemeensam mit Jeffrey Connor Hall un Michael Morris Rosbash de Nobelpries för Physiologie oder Medizin tospraaken.

 Leven 
Young is in Miami un de Umgegend vun Miami upwussen. All as Kind hett he suck för biologische Phänomene vun de zirkadianen Rhythmik – exotisch Blüten de nachts apen gaht un Vagels un Insekten, de biologische Klocken bi de rüümlich Orienteeren to Hülp nehmen, interesseert. Young hett 1971 sien Biologiestudium an de University of Texas at Austin mit en Bachelor afslooten un hett dor 1975 bi Burke Judd sien Doktertitel (Ph.D.) in Genetik maakt. As Postdoktorand hett he bi David Swenson Hogness an de Stanford School of Medicine arbeit, wo he mit molekulargenetischen Methoden transponible DNA-Elemente ünnersöken dee. 1978 wurr he Assistant Professor an de Rockefeller University in New York City, 1984 ok dor Associate Professor un 1988 ordentlich Perfesser.Michael W. Young Biography bi gruberprizes.org; afropen an‘ 1. Oktober 2011 Young is hüüd (Stand 2017) wiederhen as Perfesser an de Rockefeller University tätig un dor ok Vice President for Academic Affairs.Michael W. Young - Our Scientists; Our Scientists  afropen an’ 2. Oktober 2017

 Wirken 
Young hörrt to de Vörrieder vun de Erforschung vun de Molekularbiologie un de Genetik vun biologisch Rhythmen un forscht an de Betrecken tüschen Genen un Verhollen. Sien Arbeitsgrupp gelung de Identifizeeren vun tallriek Gene un Proteine, de an de zirkadiane Rhythmik bi Drosophila melanogaster bedeeligt sünd, dorünner period, timeless, double-time, clock, cycle un shaggy. As Mechanismus wurr en negative Rückkopplung vun de Transkriptschoon vörslahn. De Prinzipien laaten sück dorbi up höhgere Organismen un Söögdeerter överdragen. Neeere Arbeiten vun Young befaaten sück mit molekularen Störungen vun de biologisch Klock, de to Slaapstörungen führen. De Chronotherapie gellt as potentielle Anwennen vun de  Forschungsergevnisse bi den Minschen.Wichael W. Young – Laureate Profile bi gruberprizes.org; afropen an‘ 1. Oktober 2011 Van 1987 bit 1996 forsch he tosätzlich för dat Howard Hughes Medical Institute (HHMI).Heads of Laboratories: Michael W. Young, Ph.D. bi de Rockefeller University (rockefeller.edu); afropen an‘ 1. Oktober 2011

 Utteknungen (Utwahl) 
 2007: Liddmaat National Academy of Sciences
 2009: Gruber-Pries för Neurowetenschapen (mit Jeffrey Connor Hall un Michael Morris  Rosbash)2009 Gruber Neuroscience Prize bi gruberprizes.org; afropen an‘ 1. Oktober 2011
 2011: Louisa-Gross-Horwitz-Pries (mit Jeffrey Connor Hall un Michael Morris Rosbash)Louisa Gross Horwitz Prize - 2011 bi de Columbia University (columbia.edu); afropen an‘ 1. Oktober 2011
 2012: Canada Gairdner International Award (mit Jeffrey C. Hall und Michael Rosbash)Michael W. Young PhD bei der Gairdner Foundation (gairdner.org); afropen an‘ 7. August 2012
 2012: Massry-Pries (mit Jeffrey C. Hall un Michael Rosbash)
 2013: Wiley Prize in Biomedical Sciences (mit Jeffrey C. Hall un Michael Rosbash)
 2013: Shaw Prize in Medizin (mit Jeffrey C. Hall un Michael Rosbash)
 2017: Nobelpries för Physiologie oder Medizin (mit Jeffrey Connor Hall un Michael Morris Rosbash)

 Literatur 
 Who’s Who in America. 66. Utgaav, Band 2: M–Z. Marquis Who’s Who, Berkeley Heights 2011, ISBN 978-0-8379-7032-5 (Band 2), ISBN 978-0-8379-7035-6 (Gesamtwark), , S. 4905

 Weblenken 

 Laboratory of Genetics: Michael W. Young bi de Rockefeller University (rockefeller.edu); afropen an’ 1. Oktober 2011

 Enkeld Nahwiesen 

Kategorie:Mann
Kategorie:Börger von de USA
Kategorie:Bioloog
Kategorie:Nobelpriesdräger (Medizin)
Kategorie:Boren 1949